**Република Србија**

**Град Крагујевац**

**Градско веће**

**Број: 66-34/25-V**

**Датум: 15. април 2025. године**

**К р а г у ј е в а ц**

Градско веће, на основу члана 59. став 1. тачка 25. Статута града Крагујевца (''Службени лист града Крагујевца'' број 8/19), члана 2. став 1. тачка 27. Одлуке о градском већу („Службени лист града Крагујевца'' број 29/24 - пречишћен текст), члана 58. став 2. и 4. Правилника о одобравању и финансирању програма којим се остварујe oпшти интерес у области спорта на територији града Крагујевца (''Службени лист града Крагујевца'', број 33/20 и 31/22) на седници одржаној 15. априла 2025. године, доноси

**Р Е Ш Е Њ Е**

**o расподели термина за реализацију посебних програма организација/удружења којима се остварују потребе и интереси грађана у области спорта на територији града Крагујевца за 2025. годину**

**I**  Расподељују се термини на спортским објектима у Крагујевцу, носиоца права коришћења Спортског Привредног Друштва „Раднички“ д.о.о. Крагујевац, као реализација посебних програма спортских организација/удружења за 2025. годину, који се односе на обављање тренажних активности спортских организација/удружења, а према следећем табеларном приказу:

|  |  |  |  |
| --- | --- | --- | --- |
| **Ред.**  **број** | **Назив спортске организације/удружења** | **Назив програма** | **Термини за обављање тренажних активности свакога дана (изузев када се организују спортска или друга такмичења)** |
| 1. | Спортски клуб ''Пират'' | Коришћење субвенционисаних стаза за обављање тренажних активности у 2025. години | 12 стаза на базенима СПД „Раднички“ д.о.о. Крагујевац |
| 2. | Пливачки клуб ''Раднички 1969'' | Развој пливачког спорта у Крагујевцу у 2025. години | 9 стаза  на базенима СПД „Раднички“ д.о.о. Крагујевац |
| 3. | Пливачки клуб ''Орка 034'' | Усавршавање и развој пливачког спорта у Крагујевцу | 8 стаза  на базенима СПД „Раднички“ д.о.о. Крагујевац |
| 4. | Пливачки клуб ''Делфин'' | Научи да пливаш! | 6 стаза на  базенима СПД „Раднички“ д.о.о. Крагујевац |
| 5. | Пливачки клуб ''Фока'' | Програм којим се задовољавају потребе и интереси грађана у области спорта у 2025. години | 5 стаза на  базенима СПД „Раднички“ д.о.о. Крагујевац |
| 6. | Спортски клуб особа са инвалидитетом ''КГ Пингвин'' | Обука пливања деце са развојним поремећајем из спектра аутизма | 3 стазе на  базенима СПД „Раднички“ д.о.о. Крагујевац |
| 7. | Спортско удружење Академија за корективно пливање, корективно вежбање и кинезитерапију ''Спарта'' | Пливањем до здраве кичме и општег здравља деце на подручју града Крагујевца | 3 стазе на  базенима СПД „Раднички“ д.о.о. Крагујевац |
| 8. | Пливачки клуб ''Ајкуле'' | Научи да пливаш | 2 стазе на  базенима СПД „Раднички“ д.о.о. Крагујевац |
| 9. | Клуб екстремних спортова ''Крагујевац'' | Стаза на базену | 2 стазе  на  базенима СПД „Раднички“ д.о.о. Крагујевац |

**II** Са носиоцима посебних програма из поглавља I овог Решења и носиоцима права коришћења из поглавља I овог Решења, Град Крагујевац ће закључити уговор о реализацији посебног програма спортске организације/удружења за 2025. годину, који се односи на међусобна права и обавезе потписника уговора, везане за реализацију посебног програма спортске организације/удружења за 2025. годину, који се односи на обављање тренажних активности спортских организација/удружења, а реализује се кроз доделу термина на базенима у Крагујевцу, у складу са овим решењем, чији је носилац права својине град Крагујевац, а носилац права коришћења Спортско привредно Друштво „Раднички“ д.о.о. Крагујевац.

**III** О реализацији Решења o расподели термина за реализацију посебних програма организација/удружења којима се остварују потребе и интереси грађана у области спорта средствима буџета града Крагујевца за 2025. годину (у даљем тексту: Решење) стараће се Градска управа за друштвене делатности.

**IV** Ово решење је коначно и против њега се може покренути управни спор.

**V** Ово решењеобјавити у ''Службеном листу града Крагујевца'', названичној интернет странициГрада [**www.kragujevac.ls.gov.rs**](http://www.kragujevac.ls.gov.rs) и огласној табли Градске управе за друштвене делатности.

**О б р а з л о ж е њ е**

Правни основ задоношењеРешења o расподели термина за реализацију посебних програма организација/удружења којима се остварују потребе и интереси грађана у области спорта средствима буџета града Крагујевца за 2025. годинусадржан је у одредби члана 59. став 1. тачка 25. Статута града Крагујевца ("Службени лист града Крагујевца" број 8/19) и члана 2. став 1. тачка 27. Одлуке о Градском већу („Службени лист града Крагујевца“ број 29/24-пречишћен текст) који прописују да Градско веће обавља и друге послове у складу са Законом, статутом и другим актима. Одредбама члана 58. став 2. и 4. Правилника о одобравању и финансирању програма којим се остварује општи интерес у области спорта на територији града Крагујевца (''Службени лист града Крагујевца'', број 33/20 и 31/22) у даљем тексту: Правилник, прописано је да Комисија за оцену годишњих и посебних програма организација/удружења у области спорта за финансирање/суфинансирање средствима из буџета града Крагујевца за одређену годину утврђује предлог акта којим се врши одобрење посебног програма, односно расподела термина (по посебном програму) и доставља га Градском већу, као и да након доношења акта Градског већа носилац програма са носиоцем права коришћења, односно носиоцем права својине над предметним простором, закључује уговор о регулисању међусобних права и обавеза.

Разлог за доношење овог Решења садржан је у потреби реализације обавезе утврђене Законом и Правилником, да надлежни орган Града, у конкретном случају Градско веће, донесе акт којим ће одлучити о рационалном и наменском коришћењу спортских сала и спортских објеката у државној својини чији је корисник јединица локалне самоуправе и спортских објеката у својини јединице локалне самоуправе кроз одобравање њиховог коришћења за спортске активности и доделу термина за тренирање учесницима у систему спорта.

На основу Јавног (отвореног) позива за подношење посебних програма у области спорта за 2025. годину, које је спортским организацијама, удружењима и савезима на територији града Крагујевца упућен дана 31. јануара 2025. године, спортске организације доставиле су Комисији своје предлоге посебних програма.

Поступак избора и одобравања посебних програма чији су предлози поднети у прописаном року извршен је у три фазе. У првој фази, коју је спровела Градска управа за друштвене делатности (у даљем тексту: надлежна управа) утврђена је испуњеност формалних услова (административна провера).

У другој фази поступка, Комисија је приступила вредновању и оцени квалитета и евалуацији предлога посебних програма који су, у складу са Правилником, прошли прву фазу поступка, односно који су испунили услове за даљу евалуацију. Своју оцену Комисија је засновала на значају реализације посебних програма за остваривање општег интереса у области спорта на територији Града, квалитету, очекиваним резултатима реализације посебних програма, одрживости и рационалности.

Комисија је након вредновања и оцене квалитета предлога посебних програма, утврдила Прелиминарну листу вредновања и рангирања посебних програма у области спорта за 2025. годину, на коју у, Правилником прописаном року, није било приговора. По истеку рока за приговоре, на седници Комисије одржаној дана 14. априла 2025. године, Комисија је утврдила коначну Листу вредновања и рангирања посебних програма у области спорта за 2025. годину, са предлогом акта о избору посебних програма који се упућује Градском већу.

Ово решење конципирано је кроз пет (5) поглавља и то:

**Поглављем I** овог Решења извршена је расподела термина на базенима у Крагујевцу, носиоца права коришћења Спортског Привредног Друштва „Раднички“ д.о.о. Крагујевац, као реализација посебних програма спортских организација/удружења за 2025. годину, који се односи на обављање тренажних активности спортских организација /удружења.

**Поглављем II** овог Решења утврђена је обавеза закључења Уговора о реализацији посебних програма спортских организација /удружења за 2025. годину из поглавља I овог решења, између Града Крагујевца, носиоца права коришћења Спортског Привредног Друштва „Раднички“ д.о.о. Крагујевац и носилаца посебних програма, који се односи на међусобна права и обавезе потписника уговора, везане за реализацију посебних програма спортских организација /удружења за 2025. годину који се односи на обављање тренажних активности спортских организација /удружења, а реализује се кроз доделу термина на базенима у Крагујевцу у складу са овим решењем, чији је носилац права својине град Крагујевац, а носилац права коришћења Спортско привредно Друштво „Раднички“ д.о.о. Крагујевац.

**Поглављем III** овог Решења утврђена је надлежност Градске управе за друштвене делатности за реализацију овог Решења.

**Поглављем IV** овог Решења утврђује се да је Решење коначно и у складу са Законом о спорту прописује могућност покретања управног спора.

**Поглављем V** овог Решења утврђен је начин објављивања Решења, односно да ће се исто објавити у Службеном листу града Крагујевца, на званичној интернет страници Града [www.kragujevac.ls.gov.rs](http://www.kragujevac.rs) и огласној табли Градске управе за друштвене делатности.

За реализацију овог Решења није потребно ангажовање средстава из буџета града Крагујевца.

**ПРЕДСЕДНИК,**

**Никола Дашић с.р.**